stanford-oval/wikipedia huggingface dataset:
Daniel Branca

| Daniel Branca> Henkilötiedot |
| --- | --- |
Syntynyt: 7. joulukuuta 1951 Buenos Aires, Argentiina
Kuollut: 28. tammikuuta 2005 (53 vuotta) Buenos Aires, Argentiina
Daniel Branca (7. joulukuuta 1951 Buenos Aires, Argentiina – 28. tammikuuta 2005 Buenos Aires, Argentiina) oli argentiinalainen sarjakuvapiirtäjä.
Aku Ankka oli Brancalle tuttu jo lapsuudesta saakka, sillä espanjankielistä Aku Ankka -lehteä oli ilmestynyt jo vuodesta 1944. Ensimmäisen työpaikkansa Branca sai taiteen alalta 16-vuotiaana, kun hänet palkattiin mainostoimistoon tekemään suunnittelijan ja animaattorin töitä. Hän työskenteli mainosanimaatioiden parissa 1960- ja 1970-lukujen vaihteessa ja piirsi sarjakuvia opettavaisiin lastenlehtiin.
Vuonna 1976 Branca muutti Espanjaan ja asettui Barcelonaan, joka oli tuolloin espanjalaisen sarjakuvan keskus. Jonkin aikaa Branca teki sekalaisia kuvitustöitä, kunnes vuonna 1977 hänelle tarjoutui mahdollisuus piirtää Disney-sarjoja tanskalaiskustantamo Egmontille. Branca tarttui tilaisuuteen ja ryhtyi piirtämään ankkasarjoja. Hän käytti esikuvinaan Carl Barksin klassikkotarinoita. Branca on tehnyt Aku Ankka -lehtiin myös erilaisia kansikuvia, joita nähtiin erityisesti 1980-luvulla. Lisäksi hän on käsikirjoittanut itse muutaman sarjakuvatarinan.
1980-luvun alussa Branca toimi taidemaalarina Pariisissa ja opiskeli alaa siellä. Hänen maalaustensa on sanottu edustavan kubistista] tyyliä ja niitä on nähty useissa näyttelyissä. Sittemmin hän asui pitkään Mallorcalla ja maalaamisen ohella piirsi Egmontille kymmenkunta sivua kuukaudessa. Branca muutti takaisin Buenos Airesiin 1990-luvun puolivälissä. Piirtämisen ja maalaamisen ohella hän koulutti uusia sarjakuvataiteilijoita: esimerkiksi José Massaroli ja Wanda Gattino ovat olleet hänen oppilaitaan.
Branca kuoli äkillisesti sydänkohtaukseen tammikuun lopulla 2005 53-vuotiaana.
Aiheesta muualla

Daniel Branca Inducks-tietokannassa
Cheruvari Lakshmanan

Cheruvari Kottieth Lakshmanan (5. huhtikuuta 1898 Kannur – 3. lokakuuta 1970 New Delhi) oli intialainen lääkäri. Hän myös kilpaili pika-aitajuoksussa.
Lakshmanan opiskeli ensin kristillisessä koulussa Madrasissa ja jatkoi lääketieteelliseen kouluun. Hän oli Madrasissa yliopistonsa krikettijoukkueen jäsen ja menestyi myös tenniksessä yleisurheilun lisäksi. Myöhemmin Lakshmanan opiskeli lääketiedettä Lontoossa asti. Lakshmanan osallistui 110 metrin aitajuoksussa vuoden 1924 olympialaisiin, joissa hän putosi alkuerissä, ja siirtyi seuraavana vuonna Intian armeijaan lääkintätehtäviin. Hän toimi armeijassa vuoteen 1935 saakka, jonka jälkeen hänellä oli erilaisia johtajan titteleitä kuten Intian hygienia- ja kansanterveysinstituutin julkisen terveydenhuollon professorin ja johtajan työ. Lakshmanan oli myös maansa presidentin kunniakirurgi 1950-luvun lopulla ja työskenteli Punaisella Ristillä lopetettuaan uransa Intian hallinnossa.
Lakshmanan sai uransa aikana useita palkintoja, kuten Padma Bhushanin, Ruotsin ja Neuvostoliiton Punaisen Ristin tunnustukset. Hänet nimitettiin myös Unicefin erikoiskonsultiksi, ja hän oli Intian tuberkuloosiliiton puheenjohtaja kuuden vuoden ajan 1950-luvulla.
David I

David I:n sinetti
David I (1085–1153) oli Skotlannin kuningas. Hän oli Malcolm III:n ja kuningatar Margaretin kuudes ja nuorin poika. Hän vietti osan nuoruudestaan lankonsa Englannin Henrik I:n hovissa. Hänestä tuli avioliiton kautta Northamptonin jaarli ja Huntignonin perijä.
Davidista tuli Skotlannin kuningas vuonna 1124 veljensä Aleksanterin kuoltua. Davidia pidettiin hurskaana kuninkaana, sillä hän perusti monia luostareita kuten Holyrood, Melrose ja Dryburgh, sekä piispanistuimet Caithnessiin, Dunblaneen ja Aberdeeniin. Laajoja lahjoituksia sekä paheksuttiin että kunnioitettiin, mutta itse asiassa munkit paransivat valtion taloutta kehittämällä lammastaloutta ja hiilikaivoksia. David perusti myös linnoitukset Stirlingiin, Perthiin ja Dunfermlineen sekä Skotlannin ensimmäisen rahapajan.
Aiheesta muualla

Kuvia tai muita tiedostoja aiheesta David I Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Aleksanteri I | Skotlannin kuningas (1124–1153) | Seuraaja: Malcolm IV |
Born This Way (kappale)

| ”Born This Way” Lady Gaga |
| --- | --- | --- |

Singlen tiedot
 Albumilta: Born This Way
 Äänitetty : 2010
 Julkaistu: 11. helmikuuta 2011
 Formaatti: digitaalinen, CD
 Tuottaja(t): Lady Gaga, Fernando Garibay, DJ White Shadow
 Tyylilaji: elektropop, dancepop
 Kesto: 04.20
 Levy-yhtiö: Streamline, Kon Live, Interscope
Lady Gagan muut singlet
| ”Dance in the Dark” 2010 | ”Born This Way” 2011 | ”Judas” 2011 |
"Born This Way" on Lady Gagan kappale ja se julkaistiin artistin toisen studioalbumin Born This Way ensimmäisenä singlenä digitaalisesti 11. helmikuuta 2011. Lady Gaga on sanoittanut kappaleen ja Fernando Garibay ja DJ White Shadow ovat tuottaneet sen yhdessä Gagan kanssa. "Born This Way" on sijoittunut listaykköseksi 16:ssa ja kolmen parhaan joukkoon kuudessa maassa. Kappaleen musiikkivideo julkaistiin 28. helmikuuta. Singleä on myyty maailmanlaajuisesti 8,2 miljoonaa kappaletta.
Kappaleet

digitaalinen
Born This Way – 4.20
CD-single (rajoitettu erä)
"Born This Way"
"Born This Way" (LA Riots Remix)
"Born This Way" (Chew Fu Remix)
"Born This Way" (DJ White vs. DJ Snake Remix)
Julkaisu

| Maa | Päivämäärä | Formaatti |
| --- | --- | --- |
| Yhdysvallat | 11.2.2011 | radio: CHR ja rytminen |
| maailmanlaajuisesti | 11.2.2011 | digitaalinen |
| Australia | 4.3.2011 | CD-single |
| Saksa | 11.3.2011 | CD-single |
| Iso-Britannia | 14.3.2011 | CD-single |
| Kreikka | 14.3.2011 | CD-single |
| Yhdysvallat | 15.3.2011 | CD-single |
| Japani | 16.3.2011 | CD-single |
Musiikkivideo

"Born This Wayn" musiikkivideo kuvattiin 22.–24. tammikuuta 2011. Laulajan meikkitaiteilija Billy Brasfield, joka on työskennellyt Gagan kanssa kaikissa hänen musiikkivideoissaan, kuvaili videota "syvälliseksi, hyvin inspiroivaksi ja uskomattoman kauniiksi" ja "uskomattomimmaksi, mitä hän on koskaan nähnyt" ja sanoi itkeneensä nähdessään sen ensimmäisen kerran. Video kuvattiin New Yorkissa ja sen ohjasi Nick Knight. Billboard-lehden haastattelussa Gaga kuvaili videota sanoen: "Se... näyttää täysin erilaiselta, kuin mitä olen koskaan tehnyt. -- Ööö, se on kuin uuden rodun synty. Hyvin syvällinen."
Musiikkivideo julkaistiin maanantaina 28. helmikuuta klo 11 Yhdysvaltain itärannikon aikaa (klo 18 Suomen aikaa). Yli 7 minuuttia kestävän, surrealistisen videon alussa laulaja istuu erikoisessa asussaan valtaistuimella, suuri kampaus päässään. Sitten hän synnyttää itsensä uudestaan ja aloittaa esipuheella, jossa hän kertoo, miten syntyi "uusi ihmisrotu, joka ei tunne ennakkoluuloja", miten samaan aikaan syntyi pahuus ja miten nämä kaksi kilpailevat keskenään. Esipuheen päätyttyä laulaja kävelee mustiin rintaliiveihin ja alushousuihin pukeutuneena pimeässä lattialla makaavien taustatanssijoiden keskelle ja alkaa laulaa. Kohtauksessa laulaja ja tanssijat tanssivat ja välissä vilahtaa videon alussa nähty, valtaistuimella istuva Gaga. Kertosäkeistön ensimmäisen laulamisen jälkeen tulee kohtaus, jossa on luurangoksi tatuoidut ja miesten pukuun pukeutuneet Gaga ja mies (Rick "Zombie boy" Genest). Videon lopussa tanssikohtauksen välissä vilahtaa alun valtaistuimella istuva Gaga sekä ihonväriseen kumiin pukeutunut Gaga, joka on päästään kiinni lasivitriinissä. Aivan lopussa tämä "uuden ihmisrodun" edustaja kävelee kaupungin kujalla, esittää tanssiliikkeitä mustana silhuettina valkoisten hanskojen kanssa. Hän näkee yksisarvisen ja nousee sen selkään.
Vuoden 2011 MTV Video Music Awards -gaalassa Gaga voitti videolla parhaan kantaa ottavan videon palkinnon.
Live-esitykset

12. syyskuuta 2010 ottaessaan vastaan MTV Video Music Award -palkintoa parhaasta musiikkivideosta Lady Gaga julkisti kappaleen nimen ja lauloi sen kertosäkeen:
"I'm beautiful in my way, 'cause God makes no mistakes.  I'm on the right track, baby, I was born this way."
9. helmikuuta 2011 Ellen DeGeneres esitti Justin Bieberin ja James Bluntin ohella The Ellen DeGeneres Show'ssa oman tulkintansa "Born This Waystä" improvisoiden musiikkia ja laulaen kertosäettä. Aiemmin, 27. tammikuuta Gaga myös vahvisti Ellenille puhelimitse, että hän esittää kappaleen hänen ohjelmassaan myöhemmin.
Laulaja esitti kappaleen kokonaisuudessaan ensimmäistä kertaa vuoden 2011 Grammy Awards -gaalassa 13. helmikuuta. Gaga saapui tapahtumaan valtavassa, useiden mallien kantamassa munassa, josta hän kouriutui ulos esittäessään kappaleen lavalla. Kuoriutuminen munasta symbolisoi hänen "uudestisyntymistään". Esityksen aikana Gaga improvisoi lyhyesti Johann Sebastian Bachin kuuluisaa urkukappaletta Toccata ja fuuga d-molli BWV 565.
Aiheesta muualla

Kappaleen musiikkivideo YouTubessa
Crystal Dunn

| Mitalit> Maa:   Yhdysvallat.Naisten jalkapallo.MM-kilpailut  | Mitalit> Maa:   Yhdysvallat.Naisten jalkapallo.MM-kilpailut  | Mitalit> Maa:   Yhdysvallat.Naisten jalkapallo.MM-kilpailut  | Maa:   Yhdysvallat> Naisten jalkapallo. |
| --- | --- | --- | --- |
|  Kultaa | Ranska 2019 | Jalkapallo |  |
|  Olympialaiset  |  Olympialaiset  |  Olympialaiset  |  |
|  Kultaa | Pariisi 2024 | Jalkapallo |  |
|  Pronssia | Tokio 2020 | Jalkapallo |  |
Crystal Dunn (s. 3. heinäkuuta 1992) on yhdysvaltalainen jalkapalloilija, pelipaikaltaan puolustaja. Hän on pelannut Yhdysvaltain naisten maajoukkueessa 91 maaottelua ja tehnyt niissä 24 maalia. Dunn on voittanut MM-kultaa vuonna 2019 ja saavuttanut olympiapronssia vuodelle 2021 siirretyissä Tokion olympialaisissa.. Hän edustaa seuratasolla North Carolina Couragea.
Cherves-Richemont

Château de Richemont
Cherves-Richemont on kunta Charenten departementissa Poitou-Charentesin hallintoalueella Ranskassa. Kunnassa oli 2 447 asukasta vuoden 1999 väestönlaskennassa. Cherves-Richemontin pinta-ala on 38 neliökilometriä.
Chersonísi

Chersonísin saari.
| --- | --- |
Sijainti:  38°1′26″N, 24°17′18″E, Kárystos Euboia, Keski-Kreikka Kreikka
Saariryhmä:  Petalioí, Euboian saaret
Vesialue:  Petaliónlahti
Merialue:  Egeanmeri, Välimeri
Korkein kohta:  142 m
Pinta-ala:  3,8 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Chersonísi (kreik. Χερσονήσι; transl. myös Hersonísi) eli Chersonísi Petalión (Χερσονήσι Πεταλιών) on Kreikan saari, joka kuuluu Euboian saariin ja tarkemmin Petalioí-saariin. Se sijaitsee Petaliónlahdessa Euboian saaren eteläkärjen länsipuolella. Saaren pinta-ala on 3,8 neliökilometriä ja se on asumaton (vuonna 2011). Hallinnollisesti Chersonísi kuuluu Kárystoksen kuntaan, Euboian alueyksikköön ja Keski-Kreikan alueeseen.
Chersonísi on Petalioí-saarten toiseksi suurin saari. Sen lounaispuolella sijaitsee suurempi Megalónisoksen saari ja länsipuolella joukko saariryhmän pienempiä saaria.
Dawn French

| Dawn French |
| --- | --- |
 Dawn French vuonna 2005.
Henkilötiedot
Koko nimi:  Dawn Roma French
Syntynyt: 11. lokakuuta 1957 (ikä 66)  Holyhead, Wales
Ammatti:  näyttelijä, käsikirjoittaja, komedienne
Aiheesta muualla
IMDb 
Elonet
Dawn French (s. 11. lokakuuta 1957 Holyhead, Wales) on brittiläinen näyttelijä, käsikirjoittaja ja komedienne.
Ura

French tunnetaan sketsisarjasta French and Saunders, jota hän teki yhdessä näyttelijä Jennifer Saundersin kanssa vuosina 1987–2005. French ja Saunders olivat mukana myös sarjan käsikirjoittamisessa. Hän näytteli pääosaa televisiosarjassa Dibleyn kirkkoherra vuosina 1994–2007. Hän on näytellyt Lihavaa Leidiä elokuvassa Harry Potter ja Azkabanin vanki (2004) ja antanut äänensä elokuvaan Narnian tarinat: Velho ja leijona (2005).
French on ollut kuusi kertaa ehdolla BAFTA TV -palkintoon.[lähde? ] Vuonna 2009 hän ja Saunders saivat BAFTA Fellowship -kunniapalkinnon mittavasta urastaan.
Yksityiselämä

French on naimisissa näyttelijä Lenny Henryn kanssa. Heillä on yksi lapsi, adoptoitu tytär.
Aiheesta muualla

French and Saunders (englanniksi)
Coahuila

| Coahuila (Estado Libre y Soberano de Coahuila de Zaragoza) |
| --- | --- |

 Lippu:  Vaakuna
 Sijainti
Valtio:   Meksiko
Osavaltio:  Coahuila
Perustettu:  7. toukokuuta 1824
Järjestys:  16.
Hallinto:  
 – hallinnollinen keskus:  Saltillo
 – suurin kaupunki:  Torreón
 – Kuvernööri:  Ruben Moreira Valdez (PRI)
 – Senaattorit:  Luis Fernando Salazar Fernández (PAN) Silvia Garza Galván (PAN) Braulio Manuel Fernández Aguirre PRI
Pinta-ala:  151 563 km²
Väkiluku (2014):  2 925 600
 – väestötiheys:  19,3 as./km²
Lyhenteet:  
 – postitunnus:  25-27
 – ISO 3166:  MX-COA
 
coahuila.gob.mx
Coahuila (Coahuila de Zaragoza) on osavaltio Meksikossa. Se sijaitsee maan pohjoisosassa. Coahuila on Meksikon kolmanneksi suurin osavaltio, ja sen pinta-ala on 151 563 neliökilometriä. Osavaltio koostuu 38 kunnasta. Vuonna 2014 osavaltion asukasluvuksi arvioitiin noin 2,9 miljoonaa.
Coahuilan pääkaupunki on Saltillo, ja muita kaupunkeja ovat osavaltion entinen pääkaupunki Monclova sekä Piedras Negras ja Torreón.
Aiheesta muualla

Kuvia tai muita tiedostoja aiheesta Coahuila Wikimedia Commonsissa
Dolikhos

Dolikhos (m.kreik. δόλιχος, lat. dolichus) voi viitata seuraaviin:
dolikhos, antiikin kreikkalainen pituusmitta
dolikhos, antiikin kreikkalainen juoksumatka
Dolichos, hernekasvien suku
Dolichus, kovakuoriaisten suku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dolichos”, voi hakea sivunnimihaulla, laajalla sivunnimihaulla tai tekstihaulla.
Clearwater (joki Idahossa)

| Clearwater |
| --- | --- |
 Clearwaterjoki Greerin lähellä.
Alkulähde:  Keskisen ja eteläisen haaran yhtymäkohta, Kooksia, Idaho, Yhdysvallat  46°08′45″N, 115°58′57″W
Laskupaikka:  Snakejoki, Lewiston, Idaho, Yhdysvallat  46°25′30″N, 117°02′14″W
Maat:  Yhdysvallat
Pituus:  120 km
Alkulähteen korkeus:  373 m
Virtaama:  420 m³/s
Valuma-alue:  24 786 km²
 Clearwater-joki ja sen sivujoet.
Clearwaterjoki on noin 120 kilometriä (74,8 mailia) pitkä joki Yhdysvalloissa Idahon osavaltiossa. Se saa alkunsa osavaltion keskiosien vuoristoissa ja laskee Snakejokeen, joka on Columbiajoen sivujoki.
Joen valuma-alue on noin 24 800 km2, ja sen virtaamaa on säännöstelty syyskuusta 1971 asti joen pohjoishaaran Dworshakin padon avulla. Virtaamaa on mitattu 1910–1913 ja 1924 alkaen. Joen keskimääräinen virtaama ennen Snakejokeen yhtymistä oli 420 m3/s vuosina 1972–2005. Suurin mitattu virtaama ennen säännöstelyn aloittamista on 4817 m3/s (29. toukokuuta 1948) ja pienin 14,2 m3/s (9. tammikuuta 1937 ja 1. joulukuuta 1952). Säännöstelyn aloittamisen jälkeen suurin mitattu virtaama on 3710 m3/s (16. kesäkuuta 1974) ja pienin 38,2 m3/s (31. lokakuuta 1971).
Washingtonin ja Idahon osavaltioiden raja kulkee Snakejokea pitkin Clearwaterjoen suun eteläpuolella. Sen pohjoispuolella raja jatkuu suoraan pohjoiseen Kanadan rajalle asti.
Joen kulku

Joki lasketaan alkavaksi sen keski- ja etelähaarojen yhtymäkohdasta Bitterrootvuorilla Kooskian kaupungissa.[lähde? ] Joki virtaa luoteeseen, kunnes Orofinon kaupungin jälkeen kääntyy länteen ja siihen yhtyy joen pohjoinen päähaara. Joki laskee Snakejokeen Lewistonin kaupungissa.
Joen keskinen päähaaraa muodostuu Lochsa- ja Selwayjokien yhtyessä Lowellissa noin 30 kilometriä Kooskiasta itään. Lowellista se virtaa länteen noin 37 kilometriä ennen yhtymistään eteläiseen päähaaraan.
Eteläinen päähaara saa alkunsa pienempien jokien yhtyessä noin 50 kilometriä Kooksiasta kaakkoon. Se virtaa ensin länteen ja sitten pohjoiseen yhteensä noin 100 kilometriä ennen yhtymistään keskiseen päähaaraan Kooksiassa.
Kalasto

Joella on tavattu seuraavia kalalajeja vuodesta 1990 alkaen tehdyissä tutkimuksissa:
Hopealohi (Oncorhynchus kisutch)
Kirjolohi (Oncorhynchus mykiss)
Kuningaslohi (Oncorhynchus tshawytscha)
Pikkubassi (Micropterus dolomieu)
Punakurkkulohi (Oncorhynchus clarki ja Oncorhynchus clarki lewisi)
Punalohi (Oncorhynchus nerka)
Salvelinus confluentus
Historia

Syyskuun 26. päivä vuonna 1805 Lewisin ja Clarkin retkikunta leiriytyi joen varrelle vastapäätä paikkaa, jossa joen pohjoinen sivuhaara laskee jokeen. Retkikunta valmisti keltamännyistä viisi kanoottia, joilla he jatkoivat matkaansa kohti Columbiajokea ja Tyyntämerta 7. lokakuuta. Retkikunta saavutti Snakejoen 10. lokakuuta, Columbian 16. lokakuuta ja Tyynenmeren 24. marraskuuta.
Paluumatkallaan itään retkikunta saapui joelle 5. toukokuuta 1806. 13. toukokuuta he leiriytyivät joen varrelle noin 30 kilometriä yläjuoksuun aiemmasta leiripaikastaan odottamaan, että lumi sulaisi vuorilla riittävästi niiden ylitystä varten. He jatkoivat matkaansa kohti Saint Louisia 10. kesäkuuta.
Dworshakin Pato

Tulvien ehkäisemiseksi joella sen pohjoishaaran suulle, kolme kilometriä ennen jokien yhtymäkohtaa, rakennettiin Dworshakin pato. Pato sai rakennusluvan vuonna 1962, rakennustyöt aloitettiin 1966, ja kesäkuussa 1972 patoa alettiin käyttää tulvavahinkojen ehkäisyyn. Padon taakse jäävää tekojärveä alettiin käyttää virtaaman säännöstelyyn 21. syyskuuta 1971. Vuonna 1973 pato valmistui myös sähköntuotantoon. 218,5 metriä korkea pato on Yhdysvaltain kolmanneksi korkein.
Alun perin patoon asennettiin kolme turbiinia sähköntuotantoa varten. Turbiinien yhteenlaskettu tuotantokapasiteetti on 400 megawattia. 1990-luvulla padon sähköntuotantokapasiteetti oli tarkoitus kaksinkertaistaa ja turbiineja asennettiin kolme lisää. Kaikkien kuuden turbiinin käyttäminen täydellä teholla olisi kuitenkin johtanut niin suureen virtaamaan, että alavirtaan olisi tarvittu toinen pato vesimassojen hallitsemiseksi. Asukkaiden vastustuksesta johtuen toista patoa ei kuitenkaan rakennettu, ja vain kolme padon tuurbiineista on käytössä.
Patoa on kritisoitu sen vaikutuksista joen ekosysteemiin. Pato katkaisi mereen vaeltavien kirjolohien vaellusreitin ja tekojärvi peitti alleen osan vapitien ja valkohäntäpeurojen talvehtimisalueesta.
Aiheesta muualla

Kuvia tai muita tiedostoja aiheesta Clearwater (joki Idahossa) Wikimedia Commonsissa
Clearwater- ja Snakejokein yhtymäkohta Lewistonin ja Clarkstonin kaupungeissa. Clearwater kuvassa vasemmalla.
Dworshakin pato
Crystal Chow

| Crystal Chow |
| --- | --- |
 Chow vuonna 2011
Henkilötiedot
Syntynyt: 13. syyskuuta 1986 (ikä 38)  Brittiläinen Hongkong
Kansalaisuus:   kiinalainen –  hongkongilainen
Ammatti:  Hongkongin yliopisto-opiskelijoiden liiton pääsihteeri (2009–2010)
Crystal Chow Ching (s. 13. syyskuuta 1986; kiin.: 周澄; Jyutping: Zau1 Cing4) on hongkongilainen toimittaja ja aktivisti.
Vuonna 2010 Hongkongissa äänestettiin ennenaikaisissa vaaleissa, joissa Chow asettui ehdolle Tertiary 2012 -nimisen valitsijayhdistyksen listoilta, joka edustaa Hongkongin opiskelijoita. Chow toimi tuohon aikaan Hongkongin yliopisto-opiskelijoiden liiton pääsihteerinä. Valitsijayhdistys perustettiin, jotta kaikissa vaalipiireissä olisi haastavia ehdokkaita ja täten vaaleissa toteutuisi demokratia.
Hän on opiskellut kulttuurialaa Hongkongin kiinalaisessa yliopistossa. Sittemmin hän on valmistunut maisteriksi Lontoon yliopistosta pääaineenaan kansainvälinen ympäristöoikeus.
Vuonna 2013 hän teki vapaaehtoistyötä ensin Keniassa ja sitten Filippiineillä.
Aiheesta muualla

Chow'n blogi
David Blandy

David Blandy
David Blandy (s. 1976) on englantilainen taiteilija, joka on tunnettu digitaalisesta taiteesta. Hänen taideoppilaitoksensa ovat Slade School of Fine Art ja Chelsea College of Art and Design Lontoossa. Hän hyödyntää taiteessaan aineksia eri kulttuurisista ilmiöistä, kuten hip hop ja soul-musiikki, manga ja anime sekä tietokonepelit.
Blandyn tuotantoon kuuluu videotaidetta, performansseja ja  sarjakuvia, jotka käsittelevät hänen ongelmallista suhdettaan populaarikulttuuriin ja tuovat esiin fantasian ja todellisuuden välisen liukuvan rajan ja jännitteen jokapäiväisessä elämässä. Blandy etsii kulttuurista asemaansa maailmassa. Hänen teoksensa kysyvät humoristisesti, kuinka paljon ihmisen minä on massamedian muodostama, ja onko ihmisellä identiteettiä sen ulkopuolella.
Liityttyään Grizedale Arts -yhteisöön vuonna 2004 Blandy on jatkanut tutkimustaan videoperformanssissaan "Barefoot Lone Pilgrim" , jossa hän yhdistää todellisen elämän ja virtuaaliseikkailut. Pukeutuneena buddhalaisen Shaolin-munkin asuun, kannettava nauhuri kädessään, hän on ollut erakkona 18. vuosisadan puistossa Surreyssa, tehnyt amerikkalaisen road-tripin ja etsinyt paikkoja, joilla on yhteyksiä soul-musiikkiin New Yorkissa. Yhdellä pyhiinvaellusmatkalla Blandyn munkki etsi Pohjois-Englannin järvialueella "Järvien soulia" (2005) kulkien kahden levykaupan väliä. Todellisiin matkoihinsa Blandy liittää katkelmia elokuvista ja televisio-ohjelmista. Blandy on tehnyt yhteistyötä myös nuorten kanssa dokumenttien ja vaihtoehtoisten videoteosten luomiseksi. "Radio Nights" on syntynyt yhdessä Queen's Parkin nuorten kanssa, ja se tutkii läntisen Lontoon runsasta radiokulttuuria.
Blandy asuu ja työskentelee Lontoossa ja Brightonissa. Hän on hyvin tuottelias taiteilija, ja hänen teoksiaan on ollut esillä Englannin lisäksi eri puolilla maailmaa taidemuseoissa, gallerioissa ja yksityis- ja ryhmänäyttelyissä.
Blandyn näyttelyt Suomessa

Kiasman Ars 17+ Online Art -näyttelyssä  on esillä David Blandyn kuusi lyhyttä videota: Jää, Raunio, Sumu, Kuu, Meri ja Auringonlasku (2015), joissa hän on käyttänyt lähtökohtana Caspar David Friedrichin romantiikan ajan maalauksia. Teoksissa pikselöity mieshahmo - Blandyn alter ego - vaeltaa raunioiden tai jään keskellä, sumuisessa vuoristossa tai meren rannalla. Blandy on huomannut videopelejä pelatessaan yhtäläisyyksiä Friedrichin maisemakäsitteen kanssa ja muuttanut ne ikään kuin klassisiksi taistelupelien tapahtumapaikoiksi. Niissä korostuu kuitenkin yksinäisyys ja kadottamisen tunne. Teosten taustamusiikki lisää niiden melankolista henkeä. Lisäksi Kiasman kokoelmissa on Blandyn videoinstallaatio "Crossroads" (2009). Hän osallistui Kiasman näyttelyyn "Thank you for the music" vuonna 2012 sekä Porin taidemuseon näyttelyyn "Phenomena" vuonna 2008.
Teoksissa korostuu taiteilijan omakuvallinen, yksinäinen hahmo etsimässä itseään ja kulttuurisia vaikutteitaan maisemassa, mikä on Blandyn tuotannon toistuva avainteema.
Aiheesta muualla

David Blandyn kotisivu
David Smith

David Smith tai Dave Smith -nimisiä henkilöitä ovat muun muassa:
David Smith (1925–2014), yhdysvaltalainen kilpapurjehtija ja olympiavoittaja
David Smith (s. 1987), australialainen meloja ja olympiavoittaja
David Smith (1906–1965), yhdysvaltalainen kuvanveistäjä ja taidemaalari
David Hyrum Smith (1844–1904), mormonikirkon vaikuttaja, Joseph Smithin poika
David J. Smith (1880–1945), eteläafrikkalainen ampuja ja olympiamitalisti
David Seth-Smith (1875–1963), brittiläinen lintutieteilijä, lintumaalari, kirjailija ja radiotoimittaja
Dave Smith (s. 1955), australialainen kilpakävelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”David Smith”, voi hakea sivunnimihaulla, laajalla sivunnimihaulla tai tekstihaulla.
Custódio Alvim Pereira

Custódio Alvim Pereira (6. helmikuuta 1915 São João do Monte – 12. marraskuuta 2006) oli Mosambikissa toiminut portugalilainen roomalaiskatolinen arkkipiispa. Hänet vihittiin papiksi 18. joulukuuta 1937 ja nimitettiin Lourenço Marquesin (nyk. Maputo) arkkihiippakunnan vihkipiispaksi sekä Nepten titulaaripiispaksi 20. joulukuuta 1958. Piispaksi vihkiminen seurasi 8. maaliskuuta 1959. Pääkonsekraattorina toimi Teodosio Clemente de Gouveia, jota avustivat Manuel de Medeiros Guerreiro ja Sebastião Soares de Resende.
Alvim Pereira sai 3. elokuuta 1962 nimityksen Lourenço Marquesin arkkipiispaksi, jona hän toimi, kunnes erosi tehtävistään 26. elokuuta 1974. Hän osallistui Vatikaanin toiseen kirkolliskokoukseen.